L’alcalde de Burjassot, Rafa García, convida l’alcalde de València a visitar el monument de les Sitges
2025-07-24

L’alcalde de Burjassot, Rafa García, ha remès una carta a l’atenció de l’alcalde de València, Joan Ribó, per a convidar-li a visitar el monument per antonomàsia de Burjassot, Les Sitges.

Per a l’alcalde, “seria tot un orgull poder rebre’l i mostrar-li els avanços realitzats en els últims anys per a la posada en valor d’aquest patrimoni únic”; patrimoni propietat de l’Ajuntament de València al qual García li sol·licita “que s’implique, juntament amb l’Ajuntament de Burjassot, en la seua conservació”.

Des de Burjassot, “estem segurs que la nova etapa de col·laboració institucional que es va iniciar després de les passades eleccions municipals”, tal com ha assenyalat Rafa García, “redundarà en una línia d’actuació que ens permetrà rehabilitar i posar en valor el monument de les Sitges”.

L’alcalde de Burjassot, Rafa García, i l’alcalde de València, Joan Ribó, es reunien per primera vegada el passat mes de juliol per tractar temes que tots dos Ajuntaments tenen en comú, entre ells, el patrimoni de Les Sitges. García va explicar al seu homòleg la situació actual del monument i l’objectiu de l’Ajuntament de Burjassot de la seua posada en valor i la cessió del monument. Aquesta posada en valor passa per un projecte de col·laboració conjunt amb totes les administracions que tenen competències sobre el mateix, i crear grups de treball que permeten anar donant passos en positius cap a la recuperació i manteniments del Pati de les Sitges, proposta que, a priori, va ser ben rebuda per l’Ajuntament de València.